
Bölcsőde neve: Gyöngyszem Bölcsőde
Címe/Telefonszáma:  282 99 96, 



0620 326 5043
Bölcsődevezető neve: Berkes Lászlóné



Fogadó órája: Egyéni egyeztetés után
Bölcsődevezetőt helyettesítő neve: Litzler Ildikó
Bölcsőde orvosának neve: Dr Földi Katalin
     A bölcsőde nyitvatartása: 

           Hétfőtől – péntekig, reggel 6 - 18 óráig.

1.) A gyermekek reggeli érkezése 8.00 óráig történik. Reggeliztetés 8 – 8.30 között zajlik.  

2.) Kérjük a kedves szülőket, hogy segítsék a csoportok napirendjének kialakítását azzal, hogy gyermekükkel, vagy gyermekükért étkezések előtt illetve után érkezzenek, mert a kisgyermeknevelők étkezési idő alatt nem tudnak megfelelően odafigyelni az érkező kisgyermekre.
3.) A nyitvatartási időn belül köteles a szülő a gyermek hazaviteléről gondoskodni. A bölcsődéből a gyermeket csak a szülő vagy az általa írásban megbízott személy viheti el. A bölcsőde 14 év alatti gyermeknek, ittas felnőttnek gyermeket nem adhat ki!

4.) A napi nyitvatartási időben – az alvási idő kivételével – minden szülőnek előzetes egyeztetés alapján lehetősége van a bölcsődei életbe betekinteni. E nyitottság biztosítja, hogy a szülők megismerhessék a kialakítandó kultúrhigiénés és magatartási szokásformákat, a gondozónők által alkalmazott nevelési módszereket, elvárásokat és részesei lehessenek gyermekük napirendjének.

5.) A család és a bölcsőde kapcsolatának erősítésére lehetőséget biztosítunk a szülővel történő beszoktatáson túl, a gondozónő – szülő napi találkozásaira, az üzenő füzeten keresztül történő információ cserére, szülői értekezletekre, csoportbeszélgetésekre. Kérjük minden szülő, hozzon gyermekének üzenő füzetet, melybe a kisgyermeknevelő, esetenként a bölcsőde orvosa tájékoztatja önöket a fontosabb eseményekről, a gyermek fejlődésével kapcsolatos megállapításokról. Szívesen fogadjuk, ha a szülők is gazdagítják bejegyzéseikkel a gyermekükre vonatkozó ismereteinket.
6.) A bölcsődei átadóban minden gyermeknek külön szekrénye van a ruhák tárolására. Kérjük, hogy csak a legszükségesebb dolgokat tárolják a szekrényben, mert a bölcsődében hagyott (ruha, cipő játék), illetve a gyermeken levő tárgyakért, ékszerekért felelősséget vállalni nem tudunk.

7.) A bölcsődébe csak egészséges gyermek hozható. A közösség egészsége érdekében lázas (37,5Cْ és ennél magasabb hőmérsékletű), antibiotikumot szedő vagy fertőzésre gyanús gyermek a bölcsődébe nem hozható. A gyermek gyógyszer vagy ételérzékenységéről kérjük a szülőket, tájékoztassák a bölcsődét. A kivizsgálás eredményét és szakorvosi véleményt kérjük bemutatni.

8.) Amennyiben a gyermek napközben a bölcsődében megbetegszik, a gondozónők értesítik a szülőket. A szülő köteles a gyermeket a legrövidebb időn belül elvinni a csoportból és orvosnak megmutatni, ezzel is segítve a mielőbbi gyógyulást. A bölcsődei csoportokba gyógyultan, orvosi igazolással térhetnek vissza a gyermekek.  

9.) Ha a szülő gyermekét bármely ok miatt nem hozza a bölcsődébe, a távolmaradás okát 24 órán belül közölnie kell. A 328/2011.(XII.29.) Korm. rendelet értelmében „a bejelentést követő naptól a kötelezett a távolmaradás idejére mentesül a térítési díj fizetésének kötelezettsége alól.”
10.) A szülő a megállapított térítési díjat minden hónapban – a kijelölt napon – köteles befizetni. A díjat akkor is be kell fizetni, ha a gyermek hiányzik. Az ilyen esetekben keletkezett túlfizetések csak a következő hónapban kerülnek levonásra. Ha a szülő a gyermek távolmaradását nem jelenti be, akkor a térítési díjat gyermeke hiányzása esetén is fizetnie kell. 

11.)  A bölcsőde a Gyermekvédelmi törvény alapján a Gyermekvédelmi jelzőrendszer tagja, így köteles jelenteni a Gyermekjóléti Szolgálat felé, ha egy kisgyermek veszélyeztetését, elhanyagolását, bántalmazását észleli. A bölcsőde gyermekvédelmi felelőse: Zilizi Enikő
12.) Felhívjuk a szülők figyelmét, hogy a bölcsőde területén és a bejáratoktól számított öt méteren belül Tilos a dohányzás!

13.) A bölcsőde nyáron a fenntartó döntése alapján 4 hétre bezár. Kérjük a kedves szülőket, hogy a zárás ideje alatt gondoskodjanak gyermekük elhelyezéséről, illetve indokolt esetben a szülő kérheti gyermekének másik bölcsődében történő elhelyezését.

14.)  Tájékoztatjuk a kedves szülőket, hogy minden csoport öltöztetőjében jól látható helyen feltüntetve megtalálhatók és olvashatók az 1997.évi XXXI. tv. értelmében a gyermeki jogok és azok védelme, a szülői jogok és kötelességek, továbbá a bölcsődében működő érdekvédelmi fórum tevékenységi köre.

15.)  Az intézményünkbe történő beiratkozással a házirend rendelkezéseinek betartására is kötelezettséget vállal a szülő.  
Budapest, 2021.01.04. 

                  Aszódi- Sikter Éva                                                            Berkes Lászlóné


       
Kispesti Egyesített Bölcsődék vezetője







Tagintézmény vezető

A házirendben foglaltakat elolvastam és tudomásul vettem.









      _______________









Szülői aláírás



